Na temelju članka 72., stavka 1. Zakona o komunalnom gospodarstvu („Narodne novine“ broj 68/18, 110/18.- Odluka Ustavnog suda RH i 32/20) i članka 36. Statuta Općine Sveti Ivan Žabno („Službeni glasnik Koprivničko- križevačke županije“ broj 4/21), Općinsko vijeće Općine Sveti Ivan Žabno na 4. sjednici održanoj 21. prosinca 2021. donijelo je

**PROGRAM**

**o izmjenama Programa održavanja komunalne infrastrukture**

**na području Općine Sveti Ivan Žabno u 2021. godini**

I.

 U Programu održavanja komunalne infrastrukture na području Općine Sveti Ivan Žabno u 2021. godini („Službeni glasnik Koprivničko-križevačke županije“ broj 26/20. i 10/21) (u daljnjem tekstu: Program) u točki II., podtočki 1. brojka „30.000,00“ zamjenjuje se brojkom „7.000,00“.

 U istoj točki, podtočki 2. brojka „509.682,17“ zamjenjuje se brojkom „312.682,17“.

 U istoj točki, podtočki 3. stavak 2. mijenja se i glasi:

 „ Sredstva za izvršenje radova iz ove točke predviđena su u svoti 350.000,00 kuna, a osigurat će se iz sredstva komunalne naknade u iznosu 170.317,83 kuna i zakupa i prodaje poljoprivrednog zemljišta u iznosu 179.682,17 kuna.

II.

 Ovaj Program stupa na snagu prvog dana od dana objave u „Službenom glasniku Koprivničko-križevačke županije“.

OPĆINSKO VIJEĆE

OPĆINE SVETI IVAN ŽABNO

KLASA: 363-03/21-04/02

URBROJ: 2137/19-02/1-21-2

Sveti Ivan Žabno, 21. prosinca 2021.

 PREDSJEDNIK:

 Krešimir Habijanec